**Paskaidrojuma raksts**

**“Grozījumi Rīgas domes 2022. gada 8. jūnija saistošajos noteikumos Nr. 141 “Par reģistrācijas un palīdzības sniegšanas kārtību dzīvokļa jautājumu risināšanā””**

|  |
| --- |
| **1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi**Saistošie noteikumi “Grozījumi Rīgas domes 2022. gada 8. jūnija saistošajos noteikumos Nr. 141 “Par reģistrācijas un palīdzības sniegšanas kārtību dzīvokļa jautājumu risināšanā”” (turpmāk – saistošie noteikumi) paredz pārtraukt izmantot pašvaldībai dotās tiesības saistošajos noteikumos paredzētajā kārtībā un apmērā piešķirt vienreizēju dzīvojamās telpas atbrīvošanas pabalstu denacionalizēto māju īrniekiem, svītrojot attiecīgās normas, jo šis palīdzības veids ir zaudējis savu aktualitāti.Ņemot vērā, ka katru gadu paaugstinās trūcīgas un maznodrošinātas mājsaimniecības slieksnis, saistošie noteikumi paredz augstāku ienākumu līmeni arī denacionalizētas mājas īrniekam, lai īrnieks būtu atzīstams par personu ar noteiktiem ienākumiem.Noteikumos lietotie termini tiek papildināti ar diviem jauniem: persona ar patstāvīgām dzīvojamās telpas lietošanas tiesībām – persona, kurai kopā ar īrnieku izīrēta pašvaldības dzīvojamā telpa likuma “Par palīdzību dzīvokļa jautājumu risināšanā” ietvaros; persona bez patstāvīgām dzīvojamās telpas lietošanas tiesībām – persona, kura iekļauta īres līgumā pamatojoties uz Dzīvojamo telpu īres likuma 14.panta normām.Līdz ar jauno terminu lietošanu veikti grozījumi attiecīgajos noteikumu punktos, kuros bija lietoti termini “ģimenes loceklis” un “cita persona”.Lai sniegtu palīdzību personai, kura iekļauta sociālā dzīvokļa īres līgumā, bet nav bijusi reģistrēta nevienā no palīdzības reģistriem, izveidota jauna personu kategorija, kurai ir tiesības reģistrēties sociālā dzīvokļa izīrēšanai – maznodrošināta pensijas vecumu sasniegusi persona vai persona ar 1. vai 2.grupas invaliditāti, kura iekļauta sociālās dzīvojamās telpas īres līgumā bez patstāvīgām dzīvojamās telpas lietošanas tiesībām.Saistošie noteikumi paredz nosacījumus, kas ierobežo personas tiesības atkārtoti reģistrēties palīdzības saņemšanai īrētās pašvaldības dzīvojamās telpas apmaiņai pret mazāku dzīvojamo telpu un tādējādi turpmāk lietot līdz šim izīrēto dzīvojamo telpu. Palīdzības reģistrs pašvaldības dzīvojamās telpas izīrēšanai pirmām kārtām tiek papildināts ar jaunu kategoriju – maznodrošinātām personām, kuras reģistrētas palīdzības saņemšanai dzīvojamās telpas izīrēšanai vispārējā kārtībā. |
| **2. Fiskālā ietekme uz pašvaldības budžetu, iekļaujot attiecīgus aprēķinus**Nav fiskālās ietekmes – saistošo noteikumu īstenošana neietekmēs pašvaldībai pieejamos resursus, jo neprasa jaunu institūciju vai darba vietu izveidi, vai esošo institūciju kompetences paplašināšanu, lai nodrošinātu saistošo noteikumu izpildi. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci (aktuālā situācija, prognozes tirgū un atbilstība brīvai un godīgai konkurencei)**Saistošie noteikumi attiecas uz sabiedrībai svarīgas jomas – kārtības, kādā Rīgas valstspilsētas pašvaldībā personas tiek atzītas par tiesīgām saņemt palīdzību dzīvokļa jautājumu risināšanā, palīdzības veidu, palīdzības sniegšanas kārtības – normatīvo regulējumu.Saistošo noteikumu ietekmes vērtējums:1) sociālā ietekme – tieša ietekme, jo tiesības saņemt palīdzību dzīvokļa jautājumu risināšanā ir saistāmas ar cilvēka dzīves kvalitātes nodrošināšanu;2) ietekme uz vidi – nav tiešas ietekmes;3) ietekme uz iedzīvotāju veselību – nav tiešas ietekmes;4) ietekme uz uzņēmējdarbības vidi pašvaldības administratīvajā teritorijā – saistošie noteikumi neskar uzņēmējdarbības aktivitātes. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām**Institūcija, kurā personas var vērsties saistošo noteikumu piemērošanas jautājumos, ir Rīgas valstspilsētas pašvaldības Mājokļu un vides departamenta Dzīvokļu pārvalde.Nav paredzētas administratīvo procedūru izmaksas. |
| **5. Ietekme uz pašvaldības funkcijām un cilvēkresursiem**Saistošie noteikumi ir nepieciešami Pašvaldību likuma 4. panta pirmās daļas 10. punktā noteikto pašvaldības autonomo funkciju izpildes nodrošināšanai.Nav ietekmes uz cilvēkresursiem. |
| **6. Izpildes nodrošināšana**Izpildi nodrošina Rīgas valstspilsētas pašvaldības Mājokļu un vides departamenta Dzīvokļu pārvalde. |
| **7. Prasību un izmaksu samērīgums pret ieguvumiem, ko sniedz mērķa sasniegšana**Saistošie noteikumi ir piemēroti iecerētā mērķa – palīdzības dzīvokļa jautājumu risināšanā – nodrošināšanai un paredz tikai to, kas nepieciešams minētā mērķa sasniegšanai. Pašvaldības izraudzītie līdzekļi un paredzamā rīcība ir piemēroti leģitīmā mērķa sasniegšanai.  |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija** |

Rīgas domes priekšsēdētājs